Hanna Bergstrøm

Hanna Marie K. Bergstrøm (født Magnusson 22. april 1885 i Stockholm, død 1948) var en svensk-norsk fagforeningsleder og politiker, fra 1925 hjemmehørende i Norges Kommunistiske Parti.

Før hun kom til Norge var hun engasjert i fagforeningsarbeid i Sverige. I 1906 var hun med på å stifte Luesyerskernes forening i Malmö.

Da hun kom til Oslo ble hun medlem av Syerskernes forening, den senere Konfeksjonsarbeidernes forening. Der fikk hun flere tillitsverv, blant annet som nestformann. Hun ble også valgt inn i Skredderforbundets hovedstyre og forretningsvalg i 1928. Hun ble imidlertid suspendert i forbindelse med den politiske striden rundt storlockouten i 1931.«Bergstrøm, Hanna», Arbeidernes Leksikon bind I, Oslo 1932

Etter at hun ble medlem i NKP i 1925 fikk hun tillitsverv som formann for Kvinneutvalget i partiet, var med i Polbyrået og sekretariatet. Hun var stortingskandidat for partiet i 1927, 1930, 1933 og 1945. I 1930 var hun nominert på førsteplass på NKPs liste i Oslo.Side 188, 288. Einhart Lorenz: Det er ingen sak å få partiet lite, Pax, Oslo 1983

Hun satt i sentralkomiteen som ble valgt i 1936, og var blant NKPs ledere da krigen kom til Norge.Side 192. Torgrim Titlestad: Peder Furubotn. I kamp. i krig, Gyldendal, Oslo 1977 Under krigen ble hun fengslet og satt på Bredtvedt fra 17. august 1944 til 14. desember 1944.
Side 125. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004 

Ved Stortingsvalget 1945 sto hun på femteplass på NKPs valgliste i Oslo.Side 103. Norges offisielle statistikk X 132, Stortingsvalget 1945 Bergstrøm døde tre år etter frigjøringen.

 Referanser 

Kategori:Norske fagforeningspersoner
Kategori:Personer fra Stockholm
Kategori:Fødsler i 1885
Kategori:Dødsfall i 1948